钦定古今图书集成/明伦汇编/宫闱典/第094卷 > 吴国公主 下嫁唐括贡
## 钦定古今图书集成/明伦汇编/宫闱典/第094卷 > 吴国公主 下嫁唐括贡

按《金史唐括贡传》：“括贡，本名达哥，太傅阿里之子也。
尚世宗第四女吴国公主，授驸马都尉，充奉御，特授
拱卫直副都指挥使，五迁刑部侍郎。坐擅离职，削官
一阶，出为德州防御使，升顺天军节度使，移镇横海，
召为左宣徽使，迁兵部尚书，改吏部，转礼部尚书，兼
大理卿。先是，大理卿阙，世宗命宰臣选可授者，左丞”
张汝弼举西京副留守杨子益法律详明。上曰：“子益
虽明法，而用心不正，岂可任之以分别天下是非也？
大理须用公正人。”右丞粘割斡特剌举贡可任以闲
简部分，而兼领是职，遂以贡为之。二十八年，拜枢密
副使。章宗立，为御史大夫。会贡生日，右丞相襄参知
政事，刘玮吏部郎中。中都兵马都指挥使和喜为
贡寿，遂犯“夜禁。”和喜遣军人送襄至第，监察御史徒
单德胜劾其事，下刑部逮。等问状，上以襄、玮大臣，
释之，而贡等各解职。寻知大兴府事，复为枢密副使。
乞致仕，不许。进枢密使，封莘国公，改封萧复。上表乞
退，上曰：“向已尝告续知意欲外除，今之告，将复若何？”
遂优诏许之。寻起知真定府事。泰和二年薨。